ກຸ່ມ ຮາມາສ ເວົ້າວ່າພວກເຂົາ ໄດ້ຍິງລູກສອນໄຟ 130 ລູກ ແນເປົ້າໃສ່ ນະຄອນຫຼວງ ແທລ ອາວີຟ ຂອງ ອິສຣາແອລ
ຊາວ ປາແລັສໄຕນ໌ ຢ່າງໜ້ອຍ 28 ຄົນ, ລວມທັງເດັກນ້ອຍ 9 ຄົນ, ມີລາຍງານວ່າ ໄດ້ເສຍຊີວິດໃນເຂດ ກາຊາ. 
ກຸ່ມ ຮາມາສ, ເຊິ່ງແມ່ນກຸ່ມທະຫານບ້ານຊາດນິຍົມ ປາແລັສໄຕນ໌, ໄດ້ກ່າວໃນຕອນແລງວັນອັງ ຄານວານນີ້ວ່າ ພວກເຂົາໄດ້ຍິງຈະຫຼວດ 130 ລູກໄປສູ່ນະຄອນຫຼວງ ແທລ ອາວີຟ ຂອງ ອິສຣາແອລ ແລະ ເຂດຊານເມືອງໃນການໂຈມຕີທີ່ຮຸນແຮງຂຶ້ນຄັ້ງໃໝ່ຕໍ່ລັດຊາວ ຢິວ ນັ້ນ ມັນບໍ່ມີລາຍງານໃນທັນທີ ກ່ຽວກັບ ຄວາມເສຍຫາຍໃນຄວາມຮຸນແຮງທີ່ໃຫຍ່ ທີ່ສຸດລະຫວ່າງ ອິສຣາແອລ ແລະ ປາແລັສໄຕນ໌ ໃນບໍ່ເທົ່າໃດປີທີ່ຜ່ານມາ ການປະທະກັນໄດ້ສືບຕໍ່ມາເປັນວັນທີສອງ ຫຼັງຈາກຄວາມຂັດແຍ້ງທີ່ມີສາເຫດມາຈາກການຄວບ ຄຸມນະຄອນ ເຈຣູຊາແລັມ ແລະ ການພະຍາຍາມຂອງພົນລະເຮືອນຊາວ ຢິວ ທີ່ຈະຍຶດເອົາຊຸມ ຊົນທີ່ຖືກຄວບຄຸມໂດຍຊາວ ອາຣັບ ໂຮງຮຽນໃນຫຼາຍພາກສ່ວນຂອງ ອິສຣາແອລ ແມ່ນໄດ້ປິດໃນວັນອັງຄານວານນີ້ ອິສຣາແອລ ໄດ້ເປີດການໂຈມຕີທາງອາກາດຕໍ່ເຂດ ກາຊາ ຫຼາຍຂຶ້ນໃນວັນອັງຄານວານນີ້, ໄປຕົກຖືກເຮືອນທີ່ເປັນຕຶກສູງຂອງຜູ້ບັນຊາການພາກສະໜາມຂອງກຸ່ມ ຮາມາສ ພວກທະຫານບ້ານດັ່ງກ່າວ ໄດ້ຍິງລູກສອນໄຟຫຼາຍກວ່າ 250 ລູກໃສ່ ອິສຣາແອລ ກ່ອນການໂຈມຕີນະຄອນຫຼວງ ແທລ ອາວີຟ, ໂດຍໄດ້ສັງຫານແມ່ຍິງສອງຄົນ, ເຊິ່ງແມ່ນຜູ້ເສຍຊີວິດທຳອິດໃນຄວາມຮຸນແຮງຮອບປັດຈຸ ບັນນີ້ ຊາວ ປາແລັສໄຕນ໌ ຢ່າງໜ້ອຍ 28 ຄົນ, ລວມທັງເດັກນ້ອຍ 9 ຄົນ, ມີລາຍງານວ່າໄດ້ເສຍຊີວິດໃນເຂດ ກາຊາ ກ່ອນການໂຈມຕີຄັ້ງຫຼ້າສຸດນີ້, ລັດຖະມົນຕີການຕ່າງປະເທດ ສະຫະລັດ ທ່ານ ແອນໂທນີ ບລິງເຄັນ ໄດ້ກ່າວໃນວັນຈັນທີ່ຜ່ານມາວ່າ ທ່ານ “ມີຄວາມເປັນ ຫ່ວງຢ່າງຍິ່ງ ກ່ຽວກັບ ການໂຈມຕີດ້ວຍຈະຫຼວດ” ໃສ່ ອິສຣາແອລ ແລະ ວ່າເຂົາເຈົ້າຄວນຢຸດໃນທັນທີ ” ທ່ານໄດ້ກ່າວໃນການຄຳປາໄສສັ້ນ ກ່ອນກອງປະຊຸມກັບລັດຖະມົນຕີການຕ່າງປະເທດ ຈໍແດັນ ທ່ານ ເອມານ ຊາຟາດີ ຢູ່ກະຊວງການຕ່າງປະເທດວ່າ “ທຸກຝ່າຍຕ້ອງຫຼຸດຜ່ອນຄວາມຮຸນແຮງລົງ, ຫຼຸດຜ່ອນຄວາມເຄັ່ງຕຶງ, ເອົາບາດກ້າວທີ່ປະຕິບັດການໄດ້ເພື່ອບັນເທົາສິ່ງຕ່າງໆລົງ ” ທ່ານ ຊາຟາດີ ໄດ້ກ່າວວ່າ “ການຮັກສາຄວາມສະຫງົບ ແລະ ຄວາມໝັ້ນຄົງໃນນະຄອນ ເຈຣູຊາແລັມ ແມ່ນສິ່ງທີ່ສຳຄັນ” ແລະ ວ່າຈຸດເພັ່ງເລັງກໍແມ່ນເພື່ອຮັບປະກັນວ່າຄວາມຮຸນແຮງໄດ້ຢຸດລົງ ໂຄສົກທຳນຽບຂາວ ທ່ານນາງ ເຈັນ ຊາກີ ໄດ້ກ່າວວ່າ ສະຫະລັດ ກ່າວປະນາມການໂຈມຕີດ້ວຍຈະຫຼວດໂດຍກຸ່ມ ຮາມາສ ແລະ ກຸ່ມກໍ່ການຮ້າຍອື່ນໆ, ແລະ ໄດ້ກ່າວວ່າ “ການສະໜັບສະໜູນສຳລັບຄວາມປອດໄພຂອງ ອິສຣາແອລ, ສຳລັບສິດທິທີ່ຖືກຕ້ອງເພື່ອປ້ອງກັນຕົນເອງ ແລະ ປະ ຊາຊົນຂອງເຂົາເຈົ້າ” ໂດຍທ່ານ ໄບເດັນ ນັ້ນ, ແມ່ນປັດໄຈພື້ນຖານ ແລະ ຈະບໍ່ມີວັນຖືກປະຖິ້ມ